CELEX: 32017R2342
Language: bg
Date: 2017-12-12 00:00:00
Title: Регламент (ЕС) 2017/2342 на Комисията от 12 декември 2017 година за забрана на риболова на брадата мерлуза във води на Съюза и международни води от зони VIII и IX от страна на кораби, плаващи под знамето на Португалия

16.12.2017   
            
            
               BG
            
            
               Официален вестник на Европейския съюз
            
            
               L 336/8
            
         РЕГЛАМЕНТ (ЕС) 2017/2342 НА КОМИСИЯТА
   от 12 декември 2017 година
   за забрана на риболова на брадата мерлуза във води на Съюза и международни води от зони VIII и IX от страна на кораби, плаващи под знамето на Португалия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) 2016/2285 на Съвета (2) се определят квотите за 2017 г.
            
         
               (2)
            
            
               Според получената от Комисията информация с улова на посочения в приложението към настоящия регламент рибен запас от страна на корабите, плаващи под знамето на посочената в същото приложение държава членка или регистрирани в нея, отпуснатата за 2017 г. квота е изчерпана.
            
         
               (3)
            
            
               Поради това е необходимо да се забранят риболовните дейности за посочения рибен запас,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за риболов на посочения в приложението към настоящия регламент рибен запас, отпусната за 2017 г. на определената в същото приложение държава членка, се счита за изчерпана от датата, посочена в същото приложение.
   Член 2
   Забрани
   Забраняват се риболовните дейности за посочения в приложението към настоящия регламент рибен запас от страна на корабите, плаващи под знамето на посочената в същото приложение държава членка или регистрирани в нея, считано от указаната в приложението дата. По-специално се забраняват задържането на борда, преместването, трансбордирането или разтоварването на риба от този запас, уловена от горепосочените кораби след посочената дата.
   Член 3
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 декември 2017 година.
      
         
            За Комисията,
         
         
            от името на председателя,
         
         João AGUIAR MACHADO
         
            Генерален директор
         
         
            Генерална дирекция „Морско дело и рибарство“
         
      
   
   
      (1)  ОВ L 343, 22.12.2009 г., стр. 1.
   
      (2)  Регламент (ЕС) 2016/2285 на Съвета от 12 декември 2016 г. за определяне на възможностите за риболов за 2017 г. и 2018 г. по отношение на някои дълбоководни рибни запаси за риболовните кораби на Съюза и за изменение на Регламент (ЕС) 2016/72 на Съвета (ОВ L 344, 17.12.2016 г., стр. 32).
   
      ПРИЛОЖЕНИЕ
      
                  №
               
               
                  31/TQ2285
               
            
                  Държава членка
               
               
                  Португалия
               
            
                  Запас
               
               
                  GFB/89- (включително специално условие за GFB/* 567-)
               
            
                  Вид
               
               
                  Брадата мерлуза (Phycis blennoides)
               
            
                  Зона
               
               
                  Води на Съюза и международни води от VIII и IX
               
            
                  Дата на въвеждане на забраната
               
               
                  23.10.2017 г.